|  |
| --- |
|  *Ovo je glavno značenje pojma **Cusco**. Za druga značenja, v. Cusco (razvrstavanje).* |

**Cusco** (kečuanski: *Qusqu* ili *Qosqo*; šp.: *Cuzco*) je glavni grad istoimene pokrajine u Peruu, smješten u Andama na 3.416 metara nadmorske visine. Grad je sjedište nadbiskupije i sveučilišta, a Peruanski ustav ga određuje i kao "Povijesnu prijestolnicu Perua".

Panorama CuscaPanorama Cusca

Grad, koji je dugo bio prijestolnicom Inka carstva, je polazna točka za posjetu Machu Picchu. Povijesno središte Cusca je upisano na UNESCO-v popis mjesta svjetske baštine u Amerikama 1983. godine kao "primjer Inka urbanizacije s jasno odijeljenim vjerskim, upravnim, poljoprivrednim, obrtničkim i industrijskim četvrtima, na čijim ruševinama su Španjolci podigli barokne crkve i palače.

Središnji trg *Plaza de Armas* u Cuscou

Povijest
--------

Plan grada Cusco iz 1860. god.
Glavni grad carstva Inka osnovan je u 11. stoljeću, ali njegov osnutak Inka mitologija pripisuje Manco Cápacu. Naime prema tradiciji, on je zlatno žezlo koje mu je Sunce dalo bacio u plodno tlo koje je odredilo gdje će osnovati svoju prijestolnicu, Cusco. U stvarnosti, Cusco je bio samo grad osrednje važnosti do 15. stoljeća, kada je moć Inka potvrđena nakon borbi protiv Chancas napadača. Obnovu grada, koja je trajala 20 godina i, navodno, uposlila 50.000 ljudi, provela su dva velika Inka vladara: Pachacutec (1438.-1471.) i Tupac Yupanqui (1471.-1493.). Prvi (kojemu se također pripisuje i izgradnja Machu Picchua) je želio stvoriti idealan grad koji će odgovoriti na više funkcija prijestolnice. Nakon što su kanalima regulirane dvije glavne rijeke (Saphi i Tullumayo), čije su poplave povremeno ugrožavale stanovništvo starog Cusca, on je udario temelje za izrazito hijerarhijsku organizaciju u kojoj je urbano središte bilo spoj upravne i vjerske funkcije, dok su okolna područja (kao što su satelitski gradovi u poljoprivrednom području: Cayaucachi, Claquillchaca, Picchu, Quillipata, Carmenca, Huacapunco, itd.) bile jedinice poljoprivrednih, zanatskih i industrijske proizvodnje.

God. 1535. Cusco je opljačkao španjolski konkvistador Francisco Pizarro. Europski osvajači su poštovali plan ovog racionalnog grada koji je bio jako blizak ideji idealnih gradova renesanse. Oni su se ograničili na uništenje nekih od glavnih zdanja s političkim i religijskim simbolima, te su izgradili nove spomenike, agresivno katoličke i španjolske, preko divnih kiklopskih zidina srušenih zgrada.

God. 1950. Cusco je pogodio potres koji je uništio oko 90% zgrada. Građevine Inka bolje su ga podnijele od novijih španjolskih građevina. Kasnijom obnovom kompleksa Santo Domingo neki stariji dijelovi zidina, koji pripadaju Hramu sunca, su ostavljeni na vidjelo tako da nisu narušili kolonijalnu baštinu.

Znamenitosti
------------

Trg Plaza de Armas noćuTrg *Plaza de Armas* noću

Stadion *Inca Garcilaso de la Vega*
Cusco je danas iznenađujući spoj Inka prijestolnice i kolonijalnog grada. Od prvog su sačuvani impresivni tragovi kao što su: plan ulica, zidovi studiozno izrezanog granita ili andezita, pravocrtne ulice unutar zidina, ruševine Hrama Sunca sa Zlatnim vrtom koji je nekoć bio prekriven skulpturama od plemenitih metala, itd. Od kolonijalnog grada još uvijek postoje svježe okrečene hiže, palače i prekrasne barokne crkve na kojima je ostvaren nemogući spoj Plateresca, Mudejar i Churrigueresco stilova s Inka tradicijom.

Španjolci su preko trga Huaccapayta, središta Inka carstva uokviren palačama Pachacuteca, Viracocha i Huayna Capaca, sagradili današnji trg *Plaza de Armas*. Palača Viracocha je srušena kako bi se izgradila katedrala započeta 1560. god. a Acclahuasi za izgradnju samostana sv. Kataline (*Santa Catalina*), dok je Hram sunca (Coricancha) djelomično uništen kako bi se osigurao prostor za samostan i katedralu sv. Dominika Guzmana (*Santo Domingo de Guzman*), itd.

Oko dva kilometra sjeverno od grada nalazi se Inka utvrda Sacsayhuamán s koje se pruža prekrasan pogled na grad.

* Panorama grada CuscoPanorama grada Cusco
* Katedrala sv. DominikaKatedrala sv. Dominika
* Isusovačka crkva (Compañía de Jesus)Isusovačka crkva (*Compañía de Jesus*)
* Stara ulica u graduStara ulica u gradu
* Zakrivljeni Inka zid samostana Santo DomingoZakrivljeni Inka zid samostana Santo Domingo

Gradovi prijatelji
------------------

Cusco je zbratimljen s gradovima:

|  |  |  |
| --- | --- | --- |
| * Grčka Atena, Grčka
* Palestina (država) Betlehem, Palestinska Autonomna Područja
* Filipini Baguio, Filipini
* Francuska Chartres, Francuska
* Meksiko Ciudad de México, Meksiko
* Honduras Copán, Honduras
* Ekvador Cuenca, Ekvador
 | * Kuba Havana, Kuba
* Sjedinjene Američke Države Jersey City, New Jersey, SAD
* Izrael Jeruzalem, Izrael
* Sjeverna Koreja Kaesong, Sjeverna Koreja
* Poljska Krakov, Poljska (samo sporazum o prijateljstvu)
* Japan Kyoto, Japan
* Peru Lima, Peru
 | * Bolivija La Paz, Bolivija
* Sjedinjene Američke Države Madison, Wisconsin, SAD
* Rusija Moskva, Rusija
* Bolivija Potosí, Bolivija
* Brazil Rio de Janeiro, Brazil
* Uzbekistan Samarkand, Uzbekistan
* Narodna Republika Kina Xi'an, Kina
 |

Izvori
------

***Cusco*** na Wikimedijinoj ostavi

1. ↑  *Capitulo I del estado, la nacion y el territorio* (prvi član panamskog ustava) na Pdba.georgetown.edu. () Preuzeto 23. siječnja 2012.
2. ↑  La Muy Noble y Gran Ciudad del Cusco () Preuzeto 23. siječnja 2012.
3. ↑  Koricancha Temple and Santo Domingo na sacred-destinations.com () Preuzeto 23. siječnja 2012.

* Gustavo A. Mellander, Nelly Maldonado & Charles Edward Magoon, *The Panama Years*, Río Piedras, Puerto Rico: Editorial Plaza Mayor, 1999. ISBN 1-56328-155-4

Vanjske poveznice
-----------------

* Informacije o gradu Arhivirano 2007-08-11 na Wayback Machine-una MAPROPOLY, INC. ()

| * p
* r
* u
Svjetska baština u Peruu |
| --- |
|  | 
Historijski centar grada Arequipa  • Sveti grad Caral-Supe  • Arheološki lokalitet Chavín de Huántar  • Cusco  • Ruševine grada Chan Chana  • Nacionalni park Huascarán  • Historijski centar Lime  • Historijsko svetište Inka Machu Picchu  • Nacionalni park Manú  • Linije i geoglifi u Nazci i Pampas de Jumani  • Nacionalni park Río Abiseo
 | Peruanska zastava |
| **Peruanska nematerijalna svjetska baština**
Folklorna baština naroda Aymara  • Tekstilna umjetnost naroda Taquile  • Usmena baština i festivali naroda Zápara
 |